ՄԵԾ ԻՇԽԱՆ ՋԻՎԱՆՇԻՐԻ ՄԱՀՎԱՆ ՈՂԲԵՐԳԸ

Աստվածային խոսքի շնորհատուր հոգի,

Դե հորինիր ողբի իմաստալի երգեր,

Զի սգալի ձայնով ողբի ու մորմոքի

Դժնի կորուստն ենք մեր սգում մենք կարեվեր:

Բեկումն Արևելից - մեծ կործանումն այն սև-

Ողջ երկիրը լցրեց աղաղակով հավետ,

Ազգեր, ցեղերն ամեն թող իմ խոսքը լսեն,

Երկրածիններն ամեն թող ողբ ասեն ինձ հետ:

Գլորվեց մեր վեմը` կենդանի և հզոր,

Եվ պարիսպներն ամուր իսպառ խորտակվեցին,

Տապալվեց և փլվեց Աշտարակը խոսող,

Եւ շինության կապերն ամեն բզկտվեցին:

Դարձավ թույն ու լեղի մեր խաղաղ կյանքին, ավա՜ ղ,

Եվ ավազակ ցեղեր տեղացին մեզ վրա,

Կործանվեց երկիրը մեծասքանչ ու խաղաղ,

Հանգավ մեծ տերության ջահը այն հուրհրան:

Եկան, վրա հասան մեզ անեծքներն այն չար,

Որով սպառնում էր Եսայի մարգարեն,

Զի տոնական օրով Տերունական խաչի

Սուգն ու արցունքն աղի լոկ մեզ բաժին հասավ:

Զետեղեցին անհետ կորստյան խոր փոսեր,

Որ հովիվին բարի անդունդները նետեն,

Մոլորության հոգուց առան զազիր դասեր`

Մահու որոգայթներ լուռ լարելով մոր դեմ:

Էնպես էր նա նստած` առյուծն էր իր գահին,

Թշնամիներն իր դեմ սարսում եին լալկված,

Եվ իշխաններն ամեն, տոհմատերերը հին

Խոնարհ էին նրան` սիրով գլխահակված:

Ընկավ երկիրն ամբողջ նրա համբավը մեծ,

Եվ աշխարհներ թևեց լույս անունը նրա,

Նրա միտքը ուժեղ և հանճարը գովեց

Տիեզերքը համայն` երկրագնդի վրա:

Թագավորը հունաց և հարավի արքան

Տենչում էին տեսնել իրենց մեծ իշխանին,

Ընդունելով նրան խոնարհությամբ այնքան,

Փառք ու պատիվներով միշտ պսակում էին:

Ժանտատեսիլ թափվեց մեր գլխին մութ չարիք,

Անզեղջ հանդիմանանք` մոլորության պահին,

Մենք բարկացրինք Աստծուն - պատգամները չարինք-

Նա կորստյան մատնեց երկրի նախագաին:

Իսպաո անհետացան պաշտպանները նրա,

Եվ նա զրկվեց անգամ վերին օդնութկունից`

Երբ որ տերը լքեց նրան երկրի վրա,

Թողնելով, որ լլկվի ժանտագործի թույնից:

Լարեց իր աղեղը թշնամին բանսարկու,

Նենգությունը սրեց` ինչպես սուրն են սրում,

Իջավ նրա վրա խոցոտմամբ ահարկու.

Ոնց Մովաբի ցեղը ջնջվեց մի գիշերում:

Խարդախ մի խորհրդով նրան տարավ թաքուն

Եվ խոցոտեց անխիղճ այդ վեհագոյն մարդուն:

Խրոխտ էիր դու միշտ համայն ազգերի մեջ

Եվ քեզ արթնացնողին դարձնում էիր գերիդ,

Հիմա արեգակը փոխեց ընթացքն անշեջ,

Եվ ի վեր ելան քո դեմ որդիք ծառաներիդ:

Ծնունդն այն ոճրապարտ, մեվավորը այն նենգ,

Անօրենի որդին, որ չարչարեց նրան,

Թով անեծքով պատած գետնի տակը անցնի,

Կայենի պես մոլոր շրջի երկրի վրա:

Կապվեն թող ճամփեքը, որով պիտի փախչի,

Երկնի գիշակները գլխին թող պտտվեն,

Ագռավները թող գան նրա լեշի կանչին,

Վայրի գազանները նրանով թող բտվեն:

Հերովդեսի հրով թող կործանվի նա էլ,

Թող որդեր ու մկներ մարմնի մեջ ծնվեն,

Թող աղեկեզ ցավերն անդուլ բորբոքվելով,

Իր տիրապան մարմինն անեն ծվեն-ծվեն:

Ձեռքն այն, որ մեկնվեց և տիրասպան դարձավ,

Այն ոտքը, որ կոխեց պատկերն հրաշագեղ,

Եռբորածին ախտով թող բռնվեն ի ցավ

Եվ ցեցերին դառնան բնակարան ու կեր:

Ղողված, թող դժնիկի հովհանու տակ հանգչի,

Եվ իժերի ձագեր թող քրքրեն նրան,

Թող քարաբ օձի թույնը հեղի մարմինն ամբողջ

Ուռուցքներ ու ճաքեր մաշկի վրա եռան:

Ճրագն էր ճշմարիտ նա մեր խաղաղության,

Ալյաց ընդվզումը մեղմող մեծ նավապետ,

Այդպիսին էր խիզախ անձը Ջիվանշիրի,

Որ ոսոխն սանձում ու շպրտում էր ետ:

Մարգարտաշար էին լեզվին եռում,

Մաքրափայլ էր կյանկը, վարքը` լուսամեծար,

Արթնանում էր իբրև առյուծասիրտ կորյուն,

Որս էր հափշտակում և բաժանում մարդկանց:

Նիրհող մարմնի մեջ միշտ արդուն էր հոգին,

Եվ Արեսի կառքը քշում էր աստղերի մեջ`

Ուշիմության վարդը բերելով իր ձեռքին.

Շնորհքն էին դրանք Աստծո պաշտամունքի,

Որ կայլակում էին Քրիստոսի կողմից,

Իր ծովակերպ ծոցը, ինչպես որ Սուրբ Հոգին,

Անուշահոտ բույր էր արձքկում իր խոսքից`

Անմահության հոտեր տալով ռունգ ու քիմքին:

Ողբերն ինձ համար էլ ջրի փերիների

Կամ ջայլամաց տարմի

Ողբ չեն, այլ մայրերի կսկծագույն կոծյուն

Առ մենավոր քաղաքն` ավեր, որդեկերույս:

Չհիշվեն և գուցե օրերն այս դառնաբեր,

Որոնց մեջ կատարվեց քո մահը ցավաբեր. -

Բայց չարով թող չորվեն տանջողները քո չար:

Պայծառ քո արևը լույս էր անշիջելի.-

Ո՜հ, ի՜նճ սև գիշերվա խավար էր թխպահոծ,

Ծածկեց մարմինն անլույս քո դեմքն անջնջելի

Եվ անփարատ ստվեր նա մեզ վրա նետեց:

Ջերմախտով տառապում, այրվում եմ հիրավի`

Երբ նայում եմ թափուր պատկերին քո գահի:

Ռազմիկ էիր դու քաջ, և երթդ դադարեց,

Ուստի` իմ աչքերը - կսկծագին վերքեր -

Դարձել են արցունքի աղբյուրներ վշտամեծ:

Սիրելիները քո այրվում հազարակի

Եվ հիշում են ողբով սերը քո անմոռաց.

Ո՜հ, թե կարենայինք պոխվել անուշ խնկի

Եվ ծխալով բուրել գերեզմանիդ վրա:

Վերացավ մեր թագը, աթոռը վերացավ.

Քեզ հետ փառքը մեր վեհ սև հողի գիրկն անցավ:

Տիբերական ծովը, լեռները Լիբանանի

Հագուրդ էին առնում քո` միակիդ տեսքից,

Հիմա` աչքը օձին հյուսիսային հողմի,

Քեզ են փնտրում: Չկաս: Ծառերը կտրատվում,

Նռներն են արյունում հոնաց տապարներց:

Րամք փեսայոց, ավա՜ղ, երա՜մ-երա՜մ-երա՜մ

Փեսաներին պատեց սուգը չարաբաստիկ.

Հարսների առագաստը փոշոտվել է սաստիկ:

Ցավում են, ա՜խ, ցավում դառը արտասուքով.

Հյուծվելով տառապում են`

Ոնց ձագամեռ հավքեր` անապատում սգո:

Փառքից այս անարգյալ շտապում են փրկվել.

Զի քո մահով տեսան իմաստն ունայնության,

Թե` մեզանից ոչ ոք չի մնալու այստեղ:

Քաղցր է կրկին ողբալ և արտասուք վաթել,

Բայց ավելի քաղցր է քեզ հետ հողը մտնել: